Iktatószám: HIV/4388-2/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. április 26-ai nyilvános ülésére**

**Tárgy:** Köznevelési intézmények vagyonkezelésbe és használatba adásának felülvizsgálata, határidő módosítás

**Az előterjesztő:** Papp Gábor polgármester

**Készítette:**  Szintén László közgazdasági osztályvezető

dr. Keserű Klaudia jogász

**Megtárgyalta:** Emberi Erőforrások Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a **146/2023. (VIII. 31.) számú határozatában** elrendelte elrendeli a Nagykanizsai Tankerületi Központ és Hévíz Város Önkormányzat között 2016. december 06. napján az Illyés Gyula Általános Iskola sportcsarnoka, a Bibó István Gimnázium kollégiuma, valamint a Bibó István Gimnázium Vörösmarty utcai épülete vonatkozásában a hatályban lévő használati szerződés 2023. december 31-ei hatállyal történő módosításának előkészítését az előterjesztés szerint. A 193/2023. (XI. 30.) számú határozatával a megállapodás felmondását módosította 2024. június 30. napjára.

A határozatban adott felhatalmazás szerint a Polgármester, valamint a Nagykanizsai Tankerületi Központ vezetője, Magyar Ferenc egyeztető tárgyalást folytattak az intézményi átadás vonatkozásában. Tekintettel arra, hogy a Sportcsarnok nyári használatára vonatkozóan számos igény érkezett, a felek a megbeszélés során megegyeztek a szerződés felmondás határidejének módosításában 2024. augusztus 31. napjára. Jelen előterjesztés célja ennek megfelelően a 193/2023. (XI. 30.) Kt. határozat módosítása.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete az önkormányzat és a Nagykanizsai Tankerületi Központ között 2016. december 06. napján a

a) az Illyés Gyula Általános Iskola sportcsarnoka,

b) a Bibó István Gimnázium kollégiuma,

c) Bibó István Gimnázium sportcsarnoka, valamint a

c) Bibó István Gimnázium Vörösmarty utcai épülete

vonatkozásában létrejött használati szerződés és az ehhez kapcsolódó közüzemi költségek megosztására vonatkozó megállapodás felmondásának hatályát a szerződő felek közös megállapodással 2024. augusztus 31. napjára módosítják.

2. A Képviselő-testület felhatalmazza a polgármestert az 1. pont szerinti döntés közlésére, valamint az ezzel kapcsolatos tárgyalás megszervezésére, lefolytatására, valamint a szerződés aláírására.

Felelős: Papp Gábor polgármester

Határidő: 2024. augusztus 31.

1. A Képviselő-testület felkéri a Nagykanizsai Tankerületi Központot a vonatkozó megállapodás elkészítésére.

Felelős: Papp Gábor polgármester

Határidő: 2024. június 10.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász/ügyintéző |  |  |
| Szintén László | közgazdasági osztályvezető/pénzügyi ellenőrzés |  |  |
| dr. Tüske Róbert | jegyző/törvényességi felügyelet |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |